Espoo United sai Mestis-lisenssin.

Mestis tiedotti tänään sarjalisenssin saaneista seuroista. Mukana oli myös Jussi Salonojan omistama Espoo United Oy. Lisenssin sai yhteensä 13 seuraa.

SM-liigassa pelannut Espoo Blues ajautui viime kauden päätteeksi konkurssiin. Salonojasta odotettiin Bluesin pelastajaa, mutta hän päätti lopulta perustaa kokonaan uuden seuran. Salonojan omistama seura kulkee vielä Espoo United nimellä, mutta Salonoja sanoi aikaisemmin, että nimeä ei ole vielä päätetty lopullisesti.

Espoo Unitedilla on junioriyhteistyösopimus Blues Juniorsin kanssa. Salonoja omistaa myös Tapiolassa sijaitsevan Metro-areenan, jossa Blues pelasi viime kaudella SM-liigan kotiottelunsa.

Mestis-lisenssin saaneet seurat: Kajaanin Edustushokki ry (Hokki) Savonlinnan Pallokerho Oy (SaPKo) Heinolan Peliitat Oy (Peliitat) Kiekko-Vantaa Hockey Oy (K-Vantaa) Mehtimäki Oy (Jokipojat) Iisalmen Peli-Karhut ry (IPK) Edustus Hermes ry (Hermes) D Team Jyväskylä Oy (JYP-Akatemia) LeKi Hockey Oy (LeKi) KeuPa Hockey Oy (KeuPa HT) TUTO Hockey Oy (TUTO Hockey) RoKi Hockey Oy (RoKi) Espoo United Oy